李思捷打格仔 寸爆「雪人」李佳芯
視后李佳芯(Ali)遭無綫雪藏多時,最近才「解凍」有劇拍,近日播出的節目《福祿壽訓練學院》中,李思捷扮演她的經典角色「智能人」阿寶,但就將《智能愛人》變成《智能雪人》,句句寸爆!一開始李思捷已狂提Ali剛解凍:「如解凍,請講解凍!」、「啱啱先由個雪櫃行出嚟,所以我覺得有啲凍。」之後重演換衫一幕被打格仔,擺明影射Ali被內地平台「打格仔」,並說:「唔緊要啦!我都慣咗打格仔㗎啦!仲可以打埋塊面添。」最後一段再說:「拍劇集,做綜藝。拍劇集,做綜藝。對唔住,我啱啱解完凍,啲雪仲未融晒,獎門人以迫切的聲音叫我即刻去開劇。」